Source: https://octavpelin.wordpress.com/2013/01/14/
Timestamp: 2020-05-25 17:46:04+00:00

Document:
14 | ianuarie | 2013 | Octavpelin's Weblog
GUVERNATORUL STRAIN TRAIAN BASESCU SI POLITICA SA IMPOTRIVA ROMANIEI PE CARE O URASTE!
Intre două zbânţuieli cu snowmobilul sau chermeze cu „tribul” personal ba într-o staţiune, ba în alta, prin vilele blocate pentru uzul personal, cu cheltuieli despre care Cotroceniul şi RAAPPS tac mâlc, Traian Băsescu a zburat niţel până-n Cipru, unde avea loc o reuniune a Partidului Popular European.
Pentru ca presa „periculoasă pentru siguranţa naţională” (în viziunea prezidentului), sau de-a dreptul „nazistă” (potrivit contestatei Oana Hăineală, preşedintele CSM) să nu cârtească iar, Preşedinţia s-a grăbit să producă un comunicat. Cum că invitaţiile de participare la summit, unde pepeiştii îşi stabileau poziţia pentru negocierile privind cadrul financiar al UE (buget, sistem de constrângeri etc) s-au făcut pe formatul de participare la Consiliul European. Vezi, dagă Doamne, Băsescu nu s-a dus acolo în ţinută portocalie, de pedelist, ci ca reprezentant legiuit al statului român. Păi, tocmai aici e problema.
Se vădeşte, încă o dată, că România e sufocată de un paradox politic şi funcţional incredibil. Guvernarea, girată de electorat cu un zdrobitor 70%, e construită pe doi piloni, unul social-democrat, celălalt liberal şi conservator, care şi-au armonizat opţiunile de evoluţie a ţării şi au un program comun. Cu totul altul decât programul catastrofal al PDL-UDMR, emanat şi susţinut, adesea impus, de Traian Băsescu, prin care ţara, economia şi parametrii sociali au fost puşi la pământ. Opţiunea actualului Guvern este clară şi e în consens cu aceea a ţărilor emergente din Grupul „Prietenii Coeziunii”, prin care acestea se opun dictatului ţărilor bogate şi cer o utilizare echitabilă a Bugetului Uniunii, precum şi direcţionări care să le permită dezvoltarea propriilor economii, ieşirea din statutul de simple pieţe pentru granzi.
Aceste opţiuni au fost exprimate fără echivoc şi astă toamnă, la Bucureşti, unde a avut loc o reuniune a „Prietenilor Coeziunii”. Fie spus, în acelaşi timp, în Capitală se desfăşura Congresul PPE, Băsescu, tocmai scăpat de demitere cu sprijinul liderilor acestui partid, nemaisprăvind să le facă plecăciuni şi să rostească jurăminte de credinţă veşnică. Pentru prim-miniştrii „Coeziunii”, prezenţi la Bucureşti, n-a avut timp barem să-i invite protocolar la o cafea, la Cotroceni… Ale cui interese le susţine Traian Băsescu este mai mult decât limpede. Pentru a cui politică a votat şi votează în Consiliul European este iarăşi clar. În ce măsură se va opune în Consiliu tendinţelor impuse de bogaţii Europei este de asemenea evident. Înverşunarea cu care, având în spate controversata hotărâre a grupării sale de la CCR-ul condus de Augustin Zegrean, s-a cramponat şi se cramponează de reprezentarea abuzivă a ţării de către el şi numai de către el se va răsfrânge, iată, şi asupra exerciţiului bugetar şi de politică economică a UE şi în perioada 2014-2020, cu efecte nocive asupra eforturilor oricărui guvern, altul decât cel ieşit din capul lui Zeus.
La fel de păguboasă mi-e teamă că va fi şi permanenta imixtiune a lui Traian Băsescu în negocierile cu FMI, raporturile cu această instituţie fiind iniţiate de el şi apoi derulate fără ca, prin Constituţie, preşedintele să aibă fie cel mai mic rol în privinţa programului economic al ţării. Şi de astă dată va susţine constrângerile FMI, va cânta ca de obicei partitura înstrăinării grabnice, în condiţii net defavorabile a resurselor de cupru sau de aur? Va ignora şi de astă dată studiul chiar al unui lider al FMI, care susţine că „politica tăierilor” bezmetice, impusă de FMI în ultimii 4 ani, a avut efecte dezastruoase pentru ţările-victimă?
Etichete:GUVERNATORUL STRAIN TRAIAN BASESCU SI POLITICA SA IMPOTRIVA ROMANIEI PE CARE O URASTE!
SECTIA DE JUDECATORI A CSM ,PRIN VOCEA JUDECATORULUI HORATIUS DUMBRAVA CERE DEMISIA DE ONOARE A PROTEJATEI LUI BASESCU OANA HAJNAL SCHMIDT!!
Secţia pentru judecători a Consiliului Superior al Magistraturii, prin vocea judecătorului Horatius Dumbravă, cere demisia de onoare a Oanei Schmidt Hăineală din funcţia de preşedinte al CSM. Potrivit lui Dumbravă, din cei opt judecători, șapte au votat pentru a cere demisia președintelui CSM ales la 4 ianuarie
“La acest moment, rezultatul procedurii din 4 ianuarie 2013 este lipsit de legitimitate, ridicând şi serioase probleme de legalitate”, a spus Dumbravă, precizând că aceasta este poziţia Secţiei pentru judecători a CSM, adoptată cu majoritatea membrilor prezenţi la şedinţa de luni.
Horaţius Dumbravă a precizat că din cei opt membri prezenţi, şapte au votat pentru această declaraţie de presă. Dumbravă a mai spus că membrii Secţiei pentru judecători a CSM au respins “ferm şi categoric” afirmaţiile de politizare ca urmare a acordării votului candidatului ales în mod transparent de majoritatea membrilor secţiei. “Am asistat în ultimele zile la manipulări ruşinoase ale opiniei publice, cu consecinţe grave pentru statul de drept din România”, a mai spus Dumbravă. Ca o deblocare a situaţiei, Secţia pentru judecători a CSM a solicitat demisia de onoare a procurorului Oana Schmidt Hăienală din funcţia de preşedinte al Consiliului, iar judecătorilor Alina Ghica şi Cristi Danileţ să renunţe la candidaturile la funcţia de vicepreşedinte, el precizând că “CSM trebuie resetat”.
Președintele CSM, Oana Hăineală a declarat recent că demisia sa din funcția de președinte a CSM nu este o opțiune.
De asemenea, secţia pentru judecători a CSM a solicitat judecătorilor Alina Ghica şi Cristi Danileţ să renunţe la candidaturile la funcţia de vicepreşedinte al Consiliului.
Ce s-a întâmplat în CSM
3 ianuarie. Scandalul din CSM a fost prevestit încă din preziua alegerilor. Uniunea Naţională a Judecătorilor din România (UNJR) a cerut amânarea alegerilor pentru ca proiectele manageriale ale candidaţilor să poată fi analizate.
4 ianuarie. Are loc prima şedinţă a CSM iar pe ordinea de zi era programată alegerea preşedintelui şi vicepreşedintelui consiliului. Pentru funcţia de preşedinte şi-au anunţat candidatura Oana Hăineală (procuror) şi Mircea Aron. După audierile celor doi, cei 18 membri ai consiliului au decis să o aleagă cu 10 vorturi la opt pe Hăineală drept preşedinte al Consiliului pentru anul 2013. În cadrul aceleiaşi şedinţe, Alina Ghica, fosta preşedintă a CSM, a candidat pentru funcţia de vicepreşedinte al CSM. Candidatura a fost respinsă de plenul CSM. Practic în acest moment au început discuţiile aprinse în interiorul consiliului. Principalul contestatar al alegerii Oanei Hăineală în fruntea CSM a fost Horaţiu Dumbravă, fost preşedinte al CSM căruia i s-au alăturat judecătorii Adrian Neacşu, Alexandru Şerban şi Marius Tudose. Pe lângă cei trei, Oana Hăineală a fost contestată şi de către ministrul Justiţiei, Mona Pivniceru.
După ce candidatura Alinei Ghica a fost respinsă de plen, secţia de judecători a CSM a cerut revocarea hotărârii prin care Oana Hăineală a fost aleasă în fruntea consiliului. Hotărârea a fost respins cu 11 voturi. Din nou Horaţiu Dumbravă şi ceilalţi patru membri ai consiliului au contestat votul. Pentru că nici un alt judecător nu şi-a anunţat intenţia de a candida pentru un post de vicepreşedinte, Cristi Danileţ a anunţat în plen că doreşte să ocupe acestă poziţie. Şedinţa a fost însă suspendată după ce mai mulţi membri CSM, printre care şi Mona Pivniceru, au părăsit sala de şedinţă.
Duminică 6 ianuarie. În cadrul unei emisiuni la Antena 3, ministrul Mona Pivniceru a contestat şi ea alegerile de la CSM. Pivniceru a declarat că alegerea Oanei Hăineală a fost viciată de faptul că Daniel Morar nu ar avea drept de vot în CSM. „Doamna Hăineală este preşedintele CSM, în mod regretabil aş putea adăuga. Dar s-au făcut discuţii în spaţiul public că secţia de judecători a solicitat revocarea hotărârii prin care ea a fost aleasă şi decizia a fost luată prin respingerea ei. Or, această decizie nu a fost luată niciodată pentru că nu s-a ajuns să se mai voteze”, a declarat Hăineală. Pivniceru a şi prevăzut că în următoarele zile vor avea loc convulsii ale asociaţiilor de magistraţi şi că hotărârea CSM prin care Hăineală a fost aleasă va fi contestată în instanţă.
Luni 7 ianuarie. La 24 de ore după declaraţiile ministrului Pivniceru, Uniunea Naţională a Judecătorilor din România (UNJR) reacţionează faţă de şedinţa de vineri a CSM. UNJR, prin preşedintele ei Natalia Roman, a contestat vehement alegerile din cadrul CSM. Preşedintele UNJR a declarat pentru gândul că a transmis CSM o cerere prealabilă de revocare a hotărârii prin care Oana Hăineală a fost aleasă preşedinte al Consiliului. „Dacă cererea va fi respinsă, mergem în instanţă”, a declarat Roman.
În aceeaşi zi, CSM a făcut precizări, arătând că alegerile s-au desfăşurat legal fără nici un fel de încălcare a legii. Consiliul Superior al Magistraturii a arătat că după votarea propunerii de revocare a învestirii Oanei Schmidt Hăineală în funcţia de preşedinte al CSM au fost predate 11 buletine, toate de respingere a cererii, restul de şapte buletine de la ceilalţi membri ai CSM nefiind predate.
Scandalul CSM s-a propagat la instanţele din ţară. Judecătoria Râmnicu Vâlcea a declanşat luni procedura de revocare a lui Cristi Danileţ din Consiliul Superior al Magistraturii, considerând că şi-a exercitat necorespunzător atribuţiile încredinţate ca membru al CSM, întrucât a participat la o procedură netransparentă de alegere a conducerii instituţiei.
Marţi 8 ianuarie. Mona Pivniceru are o nouă ieşire la Antena 3 unde susţine că un procuror nu poate conduce CSM-ul. Ministrul Justiţiei spune că noul şef al CSM ar trebui să îşi prezinte demisia.
CSM anunţă că miercuri 9 ianuarie ar urma să aibe loc o nouă şedinţă CSM pentru alegerea unui vicepreşedinte. Este preconizată o amânare a şedinţei pentru că mai mulţi membri ai CSM vor lipsi. Între timp şi alte adunări ale magistraţilor din ţară susţin revocarea lui Cristi Danileţ din funcţia de membru CSM.
Miercuri 9 ianuarie. Asociaţia Magistraţilor emite un comunicat în care solicită demisia membrilor CSM şi anunţă că dacă nu aceştia nu vor face acest pas vor fi revocaţi. Asociaţia Magistraţilor susţine că lipsa de comunicare, de transparenţă şi coeziune în interiorul CSM a fost percepută ca o abdicare de la principiile de imparţialitate şi echidistanţă, culminând cu ultimele evenimente prin care s-a creat o situaţie de criză fără precedent în sistemul judiciar.
Noul preşedinte al CSM reacţionează public la acuzaţiile asociaţiilor de magistraţi. Hăineală a declarat că revocarea ei nu mai poate fi realizată iar ea nu vede nici motiv pentru a-şi prezenta demisia. „Este o diferenţă. Ca şi act administrativ poate fi revocat, retractat de organul emitent până la momentul în care intră în circuitul civil şi începe să producă efecte juridice. Acest moment s-a produs luni. Practic, mandatul de preşedinte al CSM a început să curgă de luni”, a spus Oana Schmidt Hăineală
Cristi Danileţ a declarat că nu poate să fie revocat din funcţia de membru al CSM doar pentru modul în care a votat săptămâna trecută, deoarece acest lucru ar însemna să îşi piardă independenţa. „Dacă noi am depinde de voinţa colegilor pe votul exprimat, ar însemna să nu mai fim independenţi. În ceea ce mă priveşte, eu am spus public cum am votat săptămâna trecută, nu regret sub nicio formă votul acordat şi chiar astăzi am întocmit un raport de activitate pe ultimul an, pe care l-am trimis către toate instanţele. Este vorba de judecătoriile pe care le reprezint, şi colegii vor analiza activitatea mea în CSM, dacă a fost corespunzătoare sau nu”, a mai spus Danileţ. Întrebat ce le răspunde celor care îi solicită demisia de onoare, Cristi Danileţ a răspuns: „Eu am onoare, dar nu am motiv să demisionez”. El a precizat că deja mai multe judecătorii din ţară, în special din Ardeal, au respins cererea de revocare a sa din funcţie, unul dintre exemple fiind Judecătoria Oradea.
Joi 10 ianuarie. Peste 1800 de procurori au semnat o declaraţie comună prin care susţin că alegerea Oanei Hăineală în fruntea CSM este în concordanţă cu dispoziţiile Constituţiei şi ale Legii nr.317/2004.
Parchetul General, condus interimar de Daniel Morar, arată că i-a consultat pe toţi cei 1932 de procurori din întreaga ţară şi aceştia au semnată o declaraţie comună. Procurorii spun în declaraţia comună că nu sunt de acord cu luările de poziţie ale Asociaţiei Magistraţilor din România, Uniunii Naţionale a Judecătorilor şi că poziţia Asociaţiei Procurorilor din România nu reprezintă poziţia corpului profesional al procurorilor.
Prezent la o emisiune tv, procurorul general interimar Daniel Morar a declarat că întrag scandalul ce a precedat alegerea Oanei Hăineală în fruntea CSM este generat de unii membri ai consiliului frustraţi că au pierdut alegerile. Daniel Morar a explicat că frustrarea unor membri CSM rezidă şi în faptul că în premieră CSM este condus de un procuror. Procurorul general a afirmat că votul din CSM a fost democratic şi legal şi nu există nici o interdicţie ca un procuror să fie preşedinte al consiliului.”Scandalul a izbugnit pentru că judecătorii sunt mai mulţi în tară şi dar în CSM. Nu s-a întâmplat până acum ca un procuror să fie ales preşedinte CSM. S-a întâmplat anul acesta. Dar nu este motiv pentru a pune sub semnul întrebării statutul procuorilor”, a declarat Daniel Morar la Digi24.
Care sunt taberele din CSM si mizele conflictului
La fel de important este faptul că tot în acest an expiră mai multe mandate ale adjuncţilor din cadrul DNA şi a Parchetului General. Din nou numirile pe aceste funcţii trec prin CSM.
O altă miză a sistemului judiciar pe 2013 este şi cea exprimată în programul de guvernare a cabinetului Ponta II: „clarificarea statutului procurorilor şi rolul Ministerului Public raportate la dispoziţiile constituţionale”. Unele voci din sistem, precum cea a membrului CSM Cristi Danileţ, susţin că această clarificare a statutului procurorului ar însemna transformarea procurororilor în funcţionari publici cu independeţa conferită de statutul de magistrat eliminată.
Nu mai puţin importante sunt şi dosarele penale ale politicienilor care aşteaptă sentinţele instanţelor. Numai în Parlament sunt aproape 20 de parlamentari care sunt cercetaţi sau sunt trimişi în judecată pentru corupţie. Cele mai sonore nume sunt Dan Voiculescu sau Liviu Dragnea. În 2012 Comisia Europeană a subliniat că politicienii au atacat judecătorii şi procurorii în spaţiul public, în special politicienii care au dosare de corupţie.
CSM-ul are aici un alt rol important – este forul care apără şi susţine magistraţii public în faţa acuzaţiilor politicienilor. CSM este cel care apără reputaţia unui magistrat când este acuzat în spaţiul public.
Etichete:OANA HAJNAL SCHMIDT!, SECTIA DE JUDECATORI A CSM PRIN VOCEA JUDECATORULUI HORATIUS DUMBRAVA CERE DEMISIA DE ONOARE A PROTEJATEI LUI BASESCU
CONSILIERUL ONORIFIC AL PREMIERULUI PONTA,GYRORGY FRUNDA VREA STERGEREA DEFINITIEI DE STAT NATIONAL DIN CONSTITUTIA ROMANIEI!
Consilierul onorific al premierului Victor Ponta, UDMR-istul Gyorgy Frunda, a vorbit, într-un interviu pentru România Liberă, despre modificarea Constituţiei, modificarea legilor DNA şi ANI, şi, bineînţeles, caracterul de stat naţional al României. Despre sintagma “stat naţional”, Frunda consideră că ar trebui ştearsă din Constituţia României, motivând că numai trei ţări membre ale Uniunii Europene mai folosesc această noţiune pentru a se defini: România, Slovacia şi Slovenia.
Gyorgy Frunda spune că, deşi este consilierul primului ministru susţinut de USL, este membru activ al UDMR şi ţine în continuare la Programul Uniunii, care prevede modificarea articolului 1 din Constituţie. “Viaţa politică din România trebuie să atingă nivelul celei din Franţa anilor 1950, când francezii au şters definiţia de stat naţional din Constituţia lor. (…)Maghiarul de rând ar răspunde că prin definirea României ca stat naţional el nu se consideră reprezentat, nu se consideră acceptat: ungurul din România are altă limbă, altă religie, alte tradiţii şi o istorie care uneori e comună cu istoria românilor, iar alteori diferită“, a afirmat consilierul premierului.
Frunda susţine că nu va încerca să îl convingă pe premier să ia în calcul modificarea, pentru că aceasta este sarcina exclusivă a partidului din care face parte. “Nu este sarcina mea. Cererea de a modifica Art. 1 trebuie făcută de colegii mei din UDMR. Nu voi încerca să-l conving pe premier, dar oricine face o analiză constituţională şi politică a definiţiei de „stat naţional” îşi dă seama că este vorba mai degrabă despre o problemă emoţională”, a mai declarat acesta pentru România Liberă.
Gyorgy Frunda a fost numit consilier onorific pe probleme juridice, internaţionale şi pentru minorităţi al premierului Victor Ponta. Despre decizia controversată de a-şi numi un consilier din partidul pe care PNL şi PC nu l-a acceptat la guvernare din cauza unor dispute pe marginea modificării articolului 1 din Constituţie, referitor la caracterul de stat naţional al România, pe care cele două partide îl consideră fundamental, premierul a declarat: “Cu dl Frunda am discutat în momentul în care am văzut că nu a fost ales parlamentar şi programul domniei sale îi permite să fie consilier onorific, nu consilier de stat, consilier guvernamental, ci consilier onorific – mai sunt şi alţi consilieri onorifici – pentru a da un anumit semnal care, într-un fel, se şi contrapune în declaraţiile liderilor UDMR – că nu se pune problema ca actualul Guvern să-şi folosească majoritatea împotriva minorităţilor”.
Etichete:COMSILIERUL ONORIFIC AL PREMIERULUI PONTA, GYORGY FRUNDA VREA STERGEREA DEFINITIEI DE STAT NATIONAL DINJ CONSTITUTIA ROMANIEI!
TENSIUNI IN PNL LA PRIMA SEDINTA DIN CAUZA EXCLUDERILOR DIN PARTID!
Conducerea PNL se reuneşte pentru prima oară după învestirea Guvernului USL, în decembrie. Tensiunile nu lipsesc nici din Partidul Naţional Liberal.
La şedinţă vor fi discutate criticile aduse conducerii de Andrei Chiliman, primarul sectorului 1, cu privire la cooptarea lui George Becali în PNL, la propunerea lui Crin Antonescu.
Totodată, liberalii vor discuta despre posibila excludere din partid a lui Cătălin Cherecheş, primarul oraşului Baia Mare.
Liderul senatorilor PNL, Puiu Haşotti, a declarat, luni, că primarul municipiului Baia Mare, Cătălin Cherecheş, s-a comportat într-o manieră incalificabilă, care presupune excluderea din partid.
„Cine încalcă statutul, indiferent ce funcţie şi ce demnitate are, trebuie să suporte rigorile statutului. Domnul primar Cherecheş, înţeleg nu numai de la Antonescu, ci de la foarte mulţi colegi, inclusiv din judeţ, că s-a comportat într-o manieră incalificabilă, care presupune excluderea din partid”, a spus Haşotti, citat de Mediafax.
Haşotti a precizat că nu a auzit să se discute de excluderea din partid în cazul altor liberali în afară de Cherecheş.
Liderul senatorilor PNL a precizat că eventuala excludere a lui Cherecheş va fi propusă Delegaţiei Permanente, pentru că acesta este primar de reşedinţă de judeţ.
În prima şedinţă a conducerii PNL din acest an, dar şi prima după învestirea Guvernului USL în decembrie, se vor dezbate subiecte precum validarea secretarilor de stat ce revin liberalilor şi posibilele excluderi din partid.
Etichete:TENSIUNI IN P-NL LA PRIMA SEDINTA DIN CAUZA EXCLDERILOR DIN PARTID!
AVRIL LAVIGNE – COMPLICATED!
FERGIE – BIG GIRLS DON,T CRY!

References: CSM 
 CSM 
 CSM 
 CSM 
 CSM 
 CSM 
 CSM

 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM